Дел.број:4448/19

 Датум:01.10.2019.г.

На основу чл. 55., 57. и 60. Закона о јавним набавкама („Службени гласник РС“ бр. 124/12, 14/15 и 68/15) Наручилац JКП „Градска топлана“ Пирот,

објављује:

**ПОЗИВ**

**ЗА ПОДНОШЕЊЕ ПОНУДА**

 **у поступку јавне набавке мале вредности бр. 09/2019-1-поновљени поступак –услуга- Превоз енергента за грејну сезону 2019/2020 Уље за ложење –мазут ,,С,, и мазут ,,НСГ-С,, превоз енергента у количини од 1.400 тона**

Наручилац: JКП „Градска топлана“ Пирот, Ул.Нишавска бр.11, 18300 Пирот, позива потенцијалне понуђаче да поднесу своје понуде у складу са овим позивом и Конкурсном документацијом бр.09/2019-1;

 **1. Подаци о наручиоцу**

Матични број:07295871,Текући рачун:160-7462-97,ПИБ: 100187823,

е-mail: toplanapirot@gmail.com, шифра делатности: 3530, интернет страница: www.toplanapi.rs.

**2. Врста наручиоца**

Jавно комунално предузеће за производњу и дистрибуцију топлотне енергије „Градска топлана“ Пирот

**3. Врста поступка јавне набавке:**

Поступак јавне набавке мале вредности 09/19-1- **поновљени поступак**;

Набавка се спроводи ради закључења уговора о јавној набавци.

**4. Опис предмета јавне набавке:**

Услуге: превоз уља за ложење – енергента ,,С“ и енергента „НСГ-С“ ознаке из Општег речника набавке –60000000 – Услуге превоза енергента за грејну сезону 2019/2020 Уље за ложење –мазут ,,С,, и мазут ,,НСГ-С,, превоз енергента у количини од 1.400 тона коју ће понуђач вршити сукцесивно у периоду од дана потписвања уговора у овој јавној набавци до 31.12.2019 године , у свему према условима и спецификацији Наручиоца из конкурсне документације у количини до 1.400 тона.Наручилац задржава право да продужи динамику транспорта и количину енергента у складу са потребама Наручиоца, потписаним Уговором о набавци енергента за грејну сезону 2019/2020 и у складу са Законом о јавним набавкама, Законом о облигационим односима и подзаконским актима који регулишу ову материју.

**5. Број партија:**

Јавна набавка није обликована по партијама

**6**. **Процењена вредност јавне набваке :**

Процењена вредност јаване набавке мале вредности број:09/2019-1- поновљени поступак је **3.080.000,00** динара без ПДВ-а, односно **3.696.000,00** динара са ПДВ-ом;

**7. Понуде са подизвођачем**

У случају подношења понуде са подизвођачем, навести проценат вредности набавке која ће се извршити преко подизвођача

**8. Критеријум за доделу уговора:**

Критеријум за оцењивање понуда је „најнижа понуђена цена“.

**9. Подаци о државном органу или организацији где се могу наћи исправни подаци**

Подаци о пореским обавезама се могу добити у Пореској управи, Министарства финансија и привреде

Подаци о заштити животне средине се могу добити у Агенције за заштиту животне средине и у Министарству енергетике, развоја и заштите животне средине

Подаци о заштити при запошљавању и условима рада се могу добити у Министарству рада, запошљавања и социјалне политике

**10.Услови за учествовање**

Право учешћа по објављеном позиву, имају сва заинтересована лица која испуњавају услове из члана 75. и 76. Закона о јавним набавкама („Сл. гласник РС“ 124/2012, 14/2015 и 68/2015), које је Наручилац одредио у конкурсној документацији, а које понуђачи доказују на начин предвиђен чланом 77. Закона о јавним набавкама.

**11. Преузимање конкурсне документације:**

Конкурсна документација се може лично преузети у просторијама наручиоца у Пироту, ул. Нишавска бр.11, почев од 01.09.2019 годинедо задњег дана рока за подношење понуда 09.10.2019 године до 13 часова.

Конкурсна документација за предметну јавну набавку доступна је заинтересованим понуђачима на Порталу јавних набавки (www.portal.ujn.gov.rs) и интеренет страници наручиоца: [www.toplanapi.rs](http://www.toplanaleskovac.com). Позив за учешће у поступку предметне јавне набавке објављен је истовремено на Порталу јавних набавки ([www.portal.ujn.gov.rs](http://www.portal.ujn.gov.rs)) и на интернет страници Наручиоца –www.toplanapi.rs .

**12. Израда понуде**

Понуде као и сва остала кореспонденција и документа везана за понуду, морају бити сачињене на српском језику,на обрасцима из конкурсне документације или у форми тих образаца. Код сачињавања понуде понуђачи се морају у свему придржавати услова из конкурсне документације, поштујући минималне захтеве Наручиоца.

Понуде се достављају за добра у складу са спецификацијом из конкурсне документације. Понуде са варијантама нису дозвољене. Рок важења понуде је **30 дана** од дана јавног отварања понуда. Врсте средстава финансијског обезбеђења којима понуђачи обезбеђују испуњење својих обавеза у поступку јавне набавке и својих уговорних обавеза су ближе дефинисана у конкурсној документацији.

**13. Начин подношења понуда и рок:**

Понуда се подноси у писаном облику, непосредно или путем поште препорученом пошиљком у затвореној коверти или кутији (затворена на такав начин да се приликом отварања понуда може са сигурношћу утврдити да се први пут отвара), на адресу наручиоца: JКП „Градска топлана“ Пирот, ул. Нишавска бр.11, са напоменом „Понуда за јавну набавку мале вредности - **Превоз енергента за грејну сезону 2019/2020 Уља за ложење –мазут ,,С,, и мазут ,,НСГ-С,, превоз енергента у количини од 1.400 тона** **-ЈНМВ-09/2019-1-поновљени поступак –НЕ ОТВАРАТИ“**

**Рок за подошење понуда је 8 дана од дана објављивања позива за поношење понуда на Порталу јавних набавки.** Понуда се сматра благовременом ако је код наручиоца пристигла и оверена заводним печатом наручиоца закључно са даном **09.10.2019** **године до 13:00 сати**. Неблаговременом ће се сматрати понуда понуђача која стигну на адресу наручиоца после наведеног дана и сата.

Комисија за јавну набавку наручиоца, по окончању поступка отварања понуда, вратиће све неблаговремено поднете понуде неотворене понуђачима, са назнаком да су поднете неблаговремено.

**14. Место, време и начин отварања понуда:**

Отварање благовремено поднетих поднуда обавиће се **09.10.2019** године у **13:15** часова у просторијама наручиоца у Пироту, ул. Нишавска бр.11.

Представници понуђача могу учествовати у поступку отварања понуда уз достављање одговарајућег пуномоћја/овлашћења потписаног од стране овлашћеног лица понуђача и овереног печатом.

**15. Одлука о додели уговора**

Наручилац ће разматрати само прихватљиве понуде, које су благовремено предате и које у потпуности испуњавају све захтеве из конкурсне документације. Неприхватљиве понуде се неће разматрати, већ ће их Наручилац одбити. Наручилац задржава право да одбије једну или више понуда уколико поседује било који доказ наведен у чл. 82. Закона о јавним набавкама.

Одлуку о додели уговора, Наручилац ће донети у року који није дужи од 5 ( пет) дана од дана јавног отварања понуда.

Уговор са најповољнијим понуђачем биће закључен у року од 8 (осам) дана од дана протека рока за подношење захтева за заштиту права, под условом да нико од понуђача не уложи захтев за заштиту права.

**16. Додатне информације и појашњења**

Додатна појашњења и информације у вези са конкурсном документацијом и поступком јавне набавке заинтересована лица могу искључиво писаним путем добити тако што упуте писани захтев за додатне информације или појашњења (питања) у вези са припремањем понуде, најкасније 5 дана пре истека рока за подношење понуда и то радним данима (понедељак – петак) у времену од 09.00-14.00 сати, на адресу Наручиоца - JКП „Градска топлана“ Пирот, ул. Нишавска бр.11, 18300 Пирот, или на електронску адресу –toplanapirot@gmail.com - са назнаком „Додатна појашњења у поступку јавне набавке мале вредности-09/2019-1-поновљени поступак- Превоз енергента за грејну сезону 2019/2020 Уља за ложење –мазут ,,С,, и мазут ,,НСГ-С,, превоз енергента у количини од 1.400 тона“.